**Vigtig information om nyt analyseudstyr fra den 25.05.21**

Klinisk biokemisk afdeling tog nyt udstyr i brug i Gødstrup tirsdag den 25. maj 2021. Frem til flytning vil det primært blive brugt til analysering af prøver fra praktiserende læger. Herefter og i takt med hospitalsflytningen vil der tillige blive analyseret prøver fra hospitalets rekvirenter.

Der kan i perioden frem til flytningen opleves påvirkede svartider på visse analyser, idet nogle prøver skal transporteres mellem matrikler.

For de fleste analyser er der ingen eller kun små, ikke klinisk betydende, ændringer. Det kan eksempelvis dreje sig om mindre ændringer i analyseniveau, analyseusikkerhed eller måleområde.

For enkelte analyser er der større og potentielt klinisk betydende ændringer, som bør kendes i forhold til fortolkning af analyseresultaterne. Ændringerne ses i tabellen herunder.

* Ændringerne gælder fra den 25. maj 2021 for prøver fra de praktiserende læger og fra udflytningen til Gødstrup også for hospitalets rekvirenter.
* Nyt referenceinterval for PTH er dog gældende for alle rekvirenter.

Hvis der er behov for flere detaljer om analysernes kvalitet, kan man altid kontakte Klinisk biokemisk afdeling. Når hospitalet er flyttet, vil alle prøver blive analyseret på det nye udstyr, og til den tid vil alle nedenstående ændringer fremgå af Laboratoriehåndbogen.

|  |  |  |
| --- | --- | --- |
| **Analyse** | **NPU nummer** | **Ændring** |
| P-Albumin | NPU 19673 | Resultater under 35 g/L: op til 30% lavere. |
| P-Koagulationsfaktor  II+VII+X [INR] | NPU01685 | INR 2,0-6,0: gennemsnitlig 0,2-0,3 højere. INR >6,0: gennemsnitlig 0,5 lavere. |
| B-Metamyelo.+Myelo.+ Promyelocytter | NPU26631 | Ny analyse for umodne leukocytter erstatter "venstreforskydning".  Kan ikke rekvireres. For yderligere information se Laboratoriehåndbogen. |
| B-Monocytter | NPU02840 | Den nye metode giver højere antal. |
| P-Parathyrin [PTH] | AAB00534 | Nyt referenceinterval for voksne: 1,9 – 10,6 pmol/L |
| B-Reticulocytter | AAB00533 | Nyt referenceinterval for mænd og kvinder:  39-139\*10^9/L.  Skyldes at nyt udstyr måler højere værdier.  Der er ikke etableret referenceinterval for børn. |